**บทที่ 3**

**ระเบียบวิธีการวิจัย**

 การวิจัยเรื่อง การพัฒนารูปแบบการบริหารจัดการทรัพยากรธรรมชาติและสิ่งแวดล้อมโดยใช้ศิลปะในชีวมณฑลภาคครัวเรือน เป็นการวิจัยแบบผสานวิธี (Mixed Model Research) รูปแบบ Equal – Status + Sequential – Design โดยใช้การวิจัยเชิงคุณภาพเท่ากับการวิจัยเชิงปริมาณ และประยุกต์ใช้ระเบียบวิธีดำเนินการวิจัย (Methodology) ของงานวิจัยเพื่อท้องถิ่น (Community – based Research : CBR) ซึ่งผู้วิจัยได้ดำเนินการดังนี้

 1. ระเบียบวิธีวิจัย

 2. แผนการดำเนินงาน

 3. ขั้นตอนการดำเนินงาน

 4. ความเป็นนวัตกรรม

 5. ฐานคิดนวัตกรรม

**ระเบียบวิธีวิจัย**

 นวัตกรรมเพื่อการพัฒนาท้องถิ่นเรื่อง การพัฒนารูปแบบการบริหารจัดการทรัพยากรธรรมชาติและสิ่งแวดล้อมโดยใช้ศิลปะในชีวมณฑลภาคครัวเรือน เป็นนวัตกรรม ทางสังคม (Social Innovation) ที่มุ่งเน้นเพื่อเปลี่ยนค่านิยมของคนในชุมชน โดยมีวัตถุประสงค์หลักเพื่อศึกษาถึงการพัฒนารูปแบบ การบริหารจัดการทรัพยากรธรรมชาติและสิ่งแวดล้อม โดยใช้ศิลปะในชีวมณฑลภาคครัวเรือนชุมชนบ้านฮ่องฮี ซึ่งงานวิจัยนี้มีวัตถุประสงค์ทั้งหมด 3 ประการคือ 1) เพื่อศึกษาประวัติการบริหารจัดการทรัพยากรธรรมชาติและสิ่งแวดล้อมในชุมชนบ้านฮ่องฮี 2) เพื่อพัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือน และ 3) เพื่อทดลองและประเมินผลการใช้รูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือน โดยการวิจัยนี้ใช้ระเบียบวิธีวิจัยแบบผสานวิธี (Mixed Model Research) รูปแบบ Equal – Status + Sequential – Design โดยใช้การวิจัยเชิงคุณภาพเท่ากับการวิจัยเชิงปริมาณ เนื่องจาก ข้อค้นพบบางอย่างไม่สามารถอธิบายได้ด้วยข้อมูลเชิงปริมาณที่มีอยู่ ในกรณีเช่นนี้ นักวิจัยอาจใช้วิธีการเชิงคุณภาพเพื่อหา ข้ออธิบายให้แก่ ข้อค้นพบนั้น หรือมิเช่นนั้นนักวิจัย จะดำเนินการศึกษาเชิงคุณภาพไปพร้อม ๆ กับการศึกษาเชิงปริมาณเลยก็ได้ (ชาย โพธิสิตา. 2554 : 45 - 46) และประยุกต์ใช้ระเบียบวิธีดำเนินการวิจัย (Methodology) ของงานวิจัยเพื่อท้องถิ่น (Community – based Research : CBR) ของสำนักงานกองทุนสนับสนุนการวิจัย (สกว.) ฝ่ายวิจัยเพื่อท้องถิ่น (กาญจนา แก้วเทพ. 2553 : 49 - 56) ซึ่งมีวิธีวิทยา 7 ขั้นตอน คือ

 1. แสวงหาตัวนักวิจัย นั่นคือชาวบ้านสามารถเป็นนักวิจัยได้ ไม่จำกัดเพศ อายุ การศึกษาอาชีพฯลฯ

 2. การพัฒนาโจทย์วิจัยและการพัฒนาโครงการวิจัย คือการเข้าใจงานวิจัยแบบ Community – based Research (CBR) เพื่อเชื่อมโยงปัญหาและประเด็น (Text) ให้สัมพันธ์กับบริบทแวดล้อม (Context)

 3. การออกแบบวิจัย

 4. การทำความเข้าใจร่วม

 5. การจัดการข้อมูล

 ซึ่งในขั้นตอนที่ 3), 4), และ 5) นี้ เป็นไปตามวิธีวิทยาของการวิจัยทั่วไป โดย CBR เป็นงานวิจัยแบบ Participatory Action Research (PAR) ที่สร้างความเข้าใจร่วมกันที่มีขอบเขตกว้างขวางได้สิ่งอื่น ๆ มากกว่าได้ข้อมูล

 6. การใช้ประโยชน์จากข้อมูลคือนำไปเป็นแนวทางแก้ปัญหาในพื้นที่และองค์กรคืนข้อมูลให้ชุมชน นำไปขยายผลสู่กลุ่มอื่นและพื้นที่อื่น เป็นหลักสูตรท้องถิ่น เป็นเนื้อหาการสร้างกลไกการจัดการของชุมชน เป็นนโยบายท้องถิ่น

 7. การถอดและสรุปบทเรียน ถือได้ว่าเป็นนวัตกรรมของวิธีวิทยา เพราะเป็นการพัฒนาปัญญาวิธีคิดของคน

**แผนการดำเนินงาน**

 แผนการดำเนินงานแบ่งออกเป็น 3 ระยะ คือ

 ระยะที่ 1 การศึกษาประวัติการบริหารจัดการทรัพยากรธรรมชาติและสิ่งแวดล้อมในชุมชนบ้านฮ่องฮี ตำบลยางตลาด อำเภอยางตลาดจังหวัดกาฬสินธุ์

 ระยะที่ 2 การพัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือนชุมชนบ้านฮ่องฮี ตำบลยางตลาด อำเภอยางตลาด จังหวัดกาฬสินธุ์

 ระยะที่ 3 การทดลองและประเมินผลการใช้รูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือน ว่ามีขั้นตอนและกิจกรรมใดที่สอดคล้องกันและกันและเป็นที่ยอมรับได้ในชุมชนพื้นที่อื่น

**ขั้นตอนการดำเนินงาน**

ในเบื้องต้นผู้วิจัยได้ทำการศึกษาพื้นทีชุมชนบ้านฮ่องฮี ตำบลยางตลาด อำเภอยางตลาด จังหวัดกาฬสินธุ์ โดยมุ่งเน้นที่ปรากฏการณ์ทางสังคมว่า คนในชุมชนดำเนินชีวิตด้วยวิถีใดที่สร้างความสัมพันธ์กับกลุ่มคนและสร้างการมีส่วนร่วมของชุมชนเพื่อการค้นพบข้อมูลจริงมือหนึ่ง โดยใช้เวทีประชาคม เสวนาสาธารณะ เปิดโอกาสแลกเปลี่ยนความคิดเห็น เพื่อนำไปสู่การตัดสินใจร่วมกันผ่านกระบวนการดำเนินการวิจัยตามระเบียบวิธีวิจัย ตลอดจนการใช้เทคนิคและเครื่องมือ จำแนกตามขั้นตอนดังนี้

 **ระยะที่ 1** การศึกษาประวัติการบริหารจัดการทรัพยากรธรรมชาติและสิ่งแวดล้อมในชุมชนบ้านฮ่องฮี ตำบลยางตลาด อำเภอยางตลาดจังหวัดกาฬสินธุ์

 1.1 สาระสำคัญ โดยมุ่งเน้นศึกษา ศึกษาประวัติการบริหารจัดการทรัพยากร

ธรรมชาติและสิ่งแวดล้อมในชุมชนบ้านฮ่องฮี ที่เกิดขึ้นแล้วเกิดขึ้นเล่า ทั้งทางสังคมและวัฒนธรรมในวิถีดำเนินชีวิต ของคนในชุมชน ทั้งการเคารพบุคคลอื่น การเคารพธรรมชาติ การเคารพสิ่งเหนือธรรมชาติ โดยได้กำหนดกลุ่มเป้าหมาย เครื่องมือในการเก็บรวบรวมข้อมูล ระยะเวลา สิ่งที่จะได้รับ

 1.2 วิธีการศึกษา

 1.2.1 กลุ่มเป้าหมาย ในเบื้องต้นได้กำหนดกลุ่มเป้าหมายเจาะจงเลือกทั้งจาก การทบทวนเอกสารและโดยจัดเวทีชุมชนสำรวจความคิดเห็น สนทนากลุ่มย่อย การสัมภาษณ์นักวิชาการ ปราชญ์ชาวบ้าน ผู้นำชุมชน ผู้แทนชุมชน ครู ผู้ปกครอง เด็กและเยาวชนที่ให้ความเคารพกันระหว่างกลุ่มคน ระหว่างวัยและระหว่างพื้นที่ จำนวนทั้งหมด 100 คน โดยแบ่งเป็นพระสงฆ์ จำนวน 5 รูป นักวิชาการ 5 คนปราชญ์ชาวบ้าน 5 คน ผู้นำชุมชน10 คน ผู้แทนชุมชน 15 คน ครู 5 คน ชาวบ้าน 45 คน เด็กและเยาวชน 10 คน เพื่อกำหนดคุณลักษณะเบื้องต้นของกลุ่มเป้าหมายที่จะร่วมขับเคลื่อนว่ากลุ่มเป้าหมายควรมีคุณลักษณะอย่างไร

 1.2.2 เครื่องมือในการเก็บรวบรวมข้อมูล มีทั้งเชิงปริมาณและคุณภาพ โดยใช้วิธีสำรวจความคิดเห็นถึงภูมิสังคมชุมชนบ้านฮ่องฮีจากกลุ่มเป้าหมายจำนวน 100 คนและ การจัดเวทีชาวบ้าน การสังเกตแบบมีส่วนร่วม (Participative Observation) การสัมภาษณ์ (Interview) การสัมภาษณ์เชิงลึก (In - dept Interview) การสนทนากลุ่ม (Focus Group) เขียนบันทึกเป็นเครื่องมือในการเก็บรวบรวมข้อมูล

 1.2.3 ขั้นตอนกาศึกษาแบ่งเป็น 6 ขั้นตอน ดังนี้

 ขั้นที่ 1 จัดตั้งทีมผู้ช่วยนักวิจัย โดยตั้งจากบุคคลในชุมชนพื้นที่บ้านฮ่องฮี ตำบลยางตลาด อำเภอยางตลาด จังหวัดกาฬสินธุ์ เพื่อบันทึกข้อมูล ประสานงานระหว่างผู้วิจัยกับกลุ่มผู้ให้ข้อมูลกลุ่มเป้าหมายและผู้คนในชุมชนเพื่อทำความข้าใจประเด็นที่ศึกษาได้แก่

 1.1 นายวิบูลย์ ภูกันดาน อายุ 64 ปี อดีตข้าราชการครู ตำแหน่ง ครูชำนาญการพิเศษ สาขาศิลปศึกษา โรงเรียนฮ่องฮีวิทยา ปัจจุบันข้าราชการครูบำนาญ และปราชญ์สร้างชาติรักษาแผ่นดินรุ่นที่ 1 สมาคมนักนวัตกรรมเพื่อการพัฒนาท้องถิ่น มีความรู้ความสามารถและประสบการณ์ในการทำการวิจัย ทำหน้าที่บันทึกข้อมูล รวบรวมข้อมูล

 1.2 นายเทวัญ อายุ 56 ปี ผู้ใหญ่บ้านบ้านฮ่องฮี ปราชญ์สร้างชาติรักษาแผ่นดินรุ่นที่ 2 สมาคมนักนวัตกรรมเพื่อการพัฒนาท้องถิ่น และประธานกลุ่มสมาชิกโครงการเศรษฐกิจพอเพียงตามพระราชดำริ สมเด็จพระเทพรัตนราชสุดาฯ สยามบรมราชกุมารี ศูนย์เกษตรเรียนรู้พอเพียง มีหน้าที่ประสานงานกลุ่มผู้ให้ข้อมูลและเป็นผู้ร่วมให้ข้อมูลการบริหารจัดการธรรมชาติและสิ่งแวดล้อมภาคครัวเรือน และแนวทางการแก้ไขการบริหารจัดการธรรมชาติและสิ่งแวดล้อมภาคครัวเรือน ตามหลักทิฏฐธัมมิกัตถประโยชน์ หรือหัวใจเศรษฐี "อุ อา กะ สะ

 1.3 นายสมประสงค์ ภูเจดีย์ อายุ 52 ปี ประธานสภาองค์กรชุมชนตำบลยางตลาด และประธานศูนย์พัฒนาครอบครัวในชุมชนตำบลยางตลาด มีหน้าที่ถ่ายภาพจัดทำข้อมูลกลุ่มเป้าหมาย

 1.4 นายทินกร บุญราศี อายุ 43 ปี ผู้อำนวยการกองสวัสดิการสังคม องค์การบริหารส่วนตำบลยางตลาด มีหน้าที่เก็บและรวบรวมข้อมูล การบริหารจัดการธรรมชาติและสิ่งแวดล้อมภาคครัวเรือน ตั้งแต่อดีตถึงปัจจุบัน และสร้างจิตสำนึกในการบริหารจัดการธรรมชาติและสิ่งแวดล้อมภาคครัวเรือน

 1.5 นางสาวรัศมี ภูกันดาน อายุ 46 ปี ศึกษานิเทศก์ชำนาญการพิเศษ สำนักงานเขตพื้นที่การศึกษามัธยมศึกษา กาฬสินธุ์เขต 24 มีหน้าที่สำรวข้อมูลชุมชน ทำแผนที่ภูมิสังคม และประวัติศาสตร์ชุมชน

 1.6 นายถนอม อรุณศักดิ์ อายุ 68 ปี อดีตผู้ใหญ่บ้านบ้านฮ่องฮี และอดีตรองนายกองค์การบริหารส่วนตำบลยางตลาด มีหน้าที่สำรวข้อมูลชุมชน ทำแผนที่ภูมิสังคม และประวัติศาสตร์ชุมชน

 ขั้นที่ 2 ค้นหากลุ่มผู้ให้ข้อมูลเพื่อกำหนดกลุ่มเป้าหมาย เพื่อทำความเข้าใจในประเด็นทิศทางการขับเคลื่อนกิจกรรมงานวิจัย ที่จะการศึกษาประวัติการบริหารจัดการทรัพยากรธรรมชาติและสิ่งแวดล้อมในชุมชนบ้านฮ่องฮี จากอดีตถึงปัจจุบัน ตำบลยางตลาด อำเภอยางตลาด จังหวัดกาฬสินธุ์ การกำหนดกลุ่มเป้าหมาย โดยใช้การจัดเวทีชาวบ้าน สนทนากลุ่มย่อ การสัมภาษณ์ สังเกตการมีส่วนร่วม มีเจ้าอาวาส ครู ปราชญ์ชุมชน ผู้นำชุมชน (ผู้ใหญ่บ้าน) ผู้แทนชุมชน ที่มีส่วนร่วมสมัครใจเข้าร่วมทำการวิจัยในครั้งนี้ กลุ่มเป้าหมายมีจำนวน 100 คน มีข้อมูลรายละเอียดตามตารางที่ 1

**ตารางที่ 1** จำนวนกลุ่มผู้ให้ข้อมูลการศึกษาประวัติการบริหารจัดการทรัพยากรธรรมชาติและ

 สิ่งแวดล้อมในชุมชนบ้านฮ่องฮี จากอดีตถึงปัจจุบัน ตำบลยางตลาด อำเภอยางตลาด

 จังหวัดกาฬสินธุ์

|  |  |  |  |  |  |
| --- | --- | --- | --- | --- | --- |
| ลำดับที่ | ช่วงอายุ | ชาย | หญิง | จำนวน (คน) | ร้อยละ |
| 1 | 81 - 90 | 4 | 1 | 5 | 5 |
| 2 | 71 – 80 | 6 | 4 | 10 | 10 |
| 3 | 61 -70 | 8 | 12 | 20 | 20 |
| 4 | 51 - 60 | 15 | 10 | 25 | 25 |
| 5 | 41 - 50 | 5 | 10 | 15 | 15 |
| 6 | 26 – 40 | 4 | 6 | 10 | 10 |
| 7 | 18 – 25 | 5 | 10 | 15 | 15 |
| รวม | 47 | 53 | 100 | 100 |

 ศึกษาจากตารางที่ 2 ชี้ให้เห็นว่าการศึกษาประวัติการบริหารจัดการทรัพยากรธรรมชาติและสิ่งแวดล้อมในชุมชนบ้านฮ่องฮีนั้น ผู้ให้ข้อมูลหลักอยู่ที่คนช่วงอายุ 51 ถึง 60 ปี ซึ่งมีจำนวนมากร้อยละ 25 และเป็นเพศสตรีที่มี จำนวน 53 คน จาก จำนวน 100 คน

 ขั้นที่ 3 จัดเวทีเสวนา เพื่อกำหนดประวัติศาสตร์ชุมชน (Time Line) บ้านฮ่องฮี กับการบริหารจัดการธรรมชาติและสิ่งแวดล้อมภาคครัวเรือน จากอดีตถึงปัจจุบันมีกลุ่มเป้าหมายคือ 1) เจ้าอาวาส 2) นายวิบูลย์ ภูกันดาน อายุ 64 ปี (ปราชญ์และข้าราชการครูบำนาญ) 3) นายเทวัญ อายุ 56 ปี (ปราชญ์และผู้นำชุมชน) 4) นายสมประสงค์ ภูเจดีย์ อายุ 52 ปี (ประธานสภาองค์กรชุมชนและประธานศูนย์พัฒนาครอบครัวในชุมชน) 5) นางสาวรัศมี ภูกันดาน (ศึกษานิเทศก์ชำนาญการพิเศษ) 6) นายถนอม อรุณศักดิ์ (อดีตผู้ใหญ่บ้านบ้านฮ่องฮี และอดีตรองนายกองค์การบริหารส่วนตำบล) โดยใช้เครื่องมือการจัดเวทีชาวบ้าน การเสวนากลุ่มย่อย และการสัมภาษณ์ และสังเกตการณ์มีส่วนร่วม

 ขั้นที่ 4 ดำเนินการศึกษาประวัติการบริหารจัดการทรัพยากรธรรมชาติและสิ่งแวดล้อมในชุมชนบ้านฮ่องฮี จากอดีตถึงปัจจุบัน ตำบลยางตลาด อำเภอยางตลาด จังหวัดกาฬสินธุ์ จากอดีตถึงปัจจุบัน

 ขั้นที่ 5 สังเคราะห์คุณลักษณะชุมชนและประเด็นการพัฒนาจากหลักธรรมทิฏฐธัมมิกัตถประโยชน์ หรือหัวใจเศรษฐี

 ขั้นที่ 6 วิเคราะห์จุดอ่อน จุดแข็งสถานการณ์และปัญหาการการบริหารจัดการทรัพยากรธรรมชาติและสิ่งแวดล้อมในชุมชนบ้านฮ่องฮี

 1.2.4 ระยะเวลา ตั้งแต่วันที่ กันยายน พ.ศ. 2558 ถึง พฤศจิกายน พ.ศ. 2558

**ตารางที่ 2** แผนการดำเนินการ

|  |  |  |  |  |
| --- | --- | --- | --- | --- |
| กิจกรรม | กลุ่มเป้าหมาย | เครื่องมือ | ระยะเวลา | สิ่งที่จะได้รับ |
| 1. เตรียมทีมเก็บข้อมูล | ผู้วิจัย, ผู้ช่วยวิจัย | 1. สมุดบันทึก,กระดาษชาร์ต, เครื่องบันทึกเสียง,กล้องวิดีโอ | กันยายน – พฤศจิกายน 2558 | ความพร้อมของทีมและอุปกรณ์เก็บข้อมูล |

|  |  |  |  |  |
| --- | --- | --- | --- | --- |
| กิจกรรม | กลุ่มเป้าหมาย | เครื่องมือ | ระยะเวลา | สิ่งที่จะได้รับ |
| 1. ลงพื้นที่ศึกษา ประวัติทางภูมิสังคม2. ศึกษาวิถีดำเนินชีวิตในประเด็นการบริหารจัดการสิ่งแวดล้อมภาคครัวเรือน  | พระสงฆ์ นักวิชาการ ปราชญ์ชาวบ้าน ผู้นำชุมชน ผู้แทนชุมชน ครู ผู้ปกครอง เด็กและเยาวชน | การสอบถาม การสังเกตแบบ มีส่วนร่วม การสัมภาษณ์ การสนทนากลุ่ม การเขียนบันทึก | กันยายน – พฤศจิกายน 2558 | ข้อมูลประวัติศาสตร์บอกเล่าประวัติศาสตร์ท้องถิ่นและบุคคลรูปแบบกาแสดงออกถึงวิถีดำเนินชีวิตที่ชี้ให้เห็นเรื่องการบริหารจัดการสิ่งแวดล้อมภาคครัวเรือน |

 **ระยะที่ 2** การพัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือนชุมชนบ้านฮ่องฮี ตำบลยางตลาด อำเภอยางตลาด จังหวัดกาฬสินธุ์

 2.1 สาระสำคัญ มุ่งเน้นศึกษากระบวนการเรียนรู้ใหม่ที่เหมาะสมในการดำเนินชีวิตของคนในชุมชนบ้านฮ่องฮี ที่มองเห็นคุณค่าและความสำคัญ แล้วปฏิบัติต่อบุคคล ต่อธรรมชาติและต่อสิ่งเหนือธรรมชาติ มีค่านิยมร่วมในการอยู่ร่วมกัน อย่างสันติสุข ระหว่างกลุ่มคน ระหว่างพื้นที่ และระหว่างวัย โดยยึดหลักผลประโยชน์ส่วนรวม ด้วยกระบวนการกิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือนที่หลากหลายรูปแบบและเนื้อหา

 2.2 กลุ่มเป้าหมาย เป็นกลุ่มเป้าหมายเดียวกันจากในระยะที่ 1 และกลุ่มเป้าหมายใหม่ที่มีคุณลักษณะตามที่กลุ่มเป้าหมายในขั้นตอนที่หนึ่งกำหนด โดยเจาะจงเลือกจากความเต็มใจเข้าร่วมขับเคลื่อน จำนวน 50 คน จำนวน 8 ครอบครัว

 2.3 เครื่องมือในการเก็บรวบรวมข้อมูล การสนทนากลุ่ม (Focus Group) การสนทนากลุ่มย่อย การสัมภาษณ์สัมภาษณ์แบบไม่มีโครงสร้าง การสัมภาษณ์เชิงลึก (In - dept Interview) การเสวนาทางวิชาการ การสังเกตแบบมีส่วนร่วม การเขียนบันทึก จากประเด็นที่สำรวจความคิดเห็นในขั้นตอนที่ 1

 2.3.1 ชุดกิจกรรมการบริหารจัดการทรัพยากรธรรมชาติและสิ่งแวดล้อมภาค จำนวน 4 ชุด ได้แก่ (1) ขยันเลี้ยงชีพด้วยประกอบการงานดูแลคุ้มครองรักษาโภคทรัพย์ (2) ดูแลคุ้มครองรักษาโภคทรัพย์ (3) มีศิลปะแห่งการคบหา (4) อยู่อย่างพอเพียง เลี้ยงชีพพอเหมาะ

 2.3.2 แบบประเมินความเหมาะสมของชุดกิจกรรมโดยใช้เครื่องมือในการวิจัยซึ่งเป็นแบบมาตราส่วนประมาณค่า (Rating Scale) 5 ระดับ สำหรับให้ผู้เชี่ยวชาญ 5 ท่าน ประเมินความเหมาะสมเพื่อพิจารณาความสอดคล้องของข้อคำถามกับวัตถุประสงค์ของการวัดและให้คำแนะนำในการแก้ไขและปรับปรุงให้ถูกต้องสมบูรณ์ยิ่งขึ้น

 2.3.3 การออกแบบชุดกิจกรรมการบริหารจัดการทรัพยากรธรรมชาติและสิ่งแวดล้อมภาคภายใต้ฐานคิดศิลปะแห่งชีวิตที่สดใส สร้างสิ่งแวดล้อมใหม่ในชีวมณฑล หลักปรัชญาของเศรษฐกิจพอเพียง และหลักพุทธธรรม เรื่อง หลักทิฏฐธัมมิกัตถประโยชน์ หรือหัวใจเศรษฐี "อุ อา กะ สะ 1) ขยันเลี้ยงชีพด้วยประกอบการงานดูแลคุ้มครองรักษาโภคทรัพย์ (2) ดูแลคุ้มครองรักษาโภคทรัพย์ (3) มีศิลปะแห่งการคบหา (4) อยู่อย่างพอเพียง เลี้ยงชีพพอเหมาะ

**ตารางที่ 3** การออกแบบกิจกรรมตามคุณลักษณะสำคัญ

|  |  |  |  |
| --- | --- | --- | --- |
| คุณลักษณะ | กิจกรรม | กลุ่มเป้าหมาย | ระยะเวลา |
| ชุดที่ 1 คือ ขยันเลี้ยงชีพด้วยประกอบการงาน | ได้แก่กิจกรรม1) กิจกรรมส่งเสริมการรับรู้ มีท่าที่ การเป็นเจ้าของ มีจิตสำนึก และการสร้างพลังการพัฒนาที่มีความสุขสู่ความมั่งคั่ง มั่นคง ยั่งยืน | ผู้นำชุมชน, หัวหน้าครอบครัว, ครู, เยาวชน, ปราชญ์,ผู้สูงอายุ, กลุ่มสตรี | 1 เดือน |
| 2) กิจกรรมศิลปะการเลี้ยงชีพด้านการเกษตรวิถีข้าว และภูมิปัญญาท้องถิ่นพืชสมุนไพรท้องถิ่น | ผู้นำชุมชน, หัวหน้าครอบครัว, ครู, กลุ่มสตรี, เยาวชน, ปราชญ์, ผู้สูงอายุ, | 1 เดือน |

|  |  |  |  |
| --- | --- | --- | --- |
| คุณลักษณะ | กิจกรรม | กลุ่มเป้าหมาย | ระยะเวลา |
|  | 3) กิจกรรมศิลปะกับการประกอบอาชีพในครัวเรือน | หัวหน้าครอบครัว,เยาวชน, ปราชญ์, กลุ่มสตรี | 7 วัน |
|  | 4) กิจกรรมศิลปะภาวะความเป็นผู้นำกับจัดการความสัมพันธ์ระหว่างคนในครัวเรือน | ผู้นำชุมชน, หัวหน้าครอบครัว, กลุ่มสตรี,เยาวชน, ปราชญ์, ผู้สูงอายุ | 3 วัน |
| ชุดที่ 2 คือ ดูแลคุ้มครองรักษาโภคทรัพย์ | ได้แก่กิจกรรม1) อบรมเยาวชนการเข้าใจหลักพึ่งพา เสริมสร้างภูมิคุ้มกัน และพัฒนาทักษะชีวิตเยาวชนรุ่นใหม่ กับการบริหารจัดการทรัพยากรธรรมชาติ และสิ่งแวดล้อม | เยาวชน | 3 วัน 4 คืน |
|  | 2) กิจกรรมการสร้างภูมิคุ้มกันในการดำเนินชีวิต  | ผู้นำชุมชน,หั วหน้าครอบครัว, กลุ่มสตรี,เยาวชน, ปราชญ์, | 1 เดือน |
|  | 3) กิจกรรมการบริหารจัดการต่อยอดในส่วนของเงินเก็บเพื่อให้เกิดประโยชน์สูงสุด | หัวหน้าครอบครัว, กลุ่มสตรี, เยาวชน, ปราชญ์, | 1 วัน |
|  | 4) กิจกรรมศิลปะในชีวมณฑลภาคครัวเรือนต้นแบบ : การบริหารจัดการทรัพยากรธรรมชาติ และสิ่งแวดล้อมภาคครัวเรือน | ผู้นำชุมชน, หัวหน้าครอบครัว, กลุ่มสตรี,เยาวชน, ปราชญ์, ผู้สูงอายุ | 1 เดือน |

| คุณลักษณะ | กิจกรรม | กลุ่มเป้าหมาย | ระยะเวลา |
| --- | --- | --- | --- |
| ชุดที่ 3 คือ มีศิลปะแห่งการคบหา (คบหาสมาคม) | ได้แก่กิจกรรม1) กิจกรรมมอบเมล็ดพันธุ์พระราชทาน | ผู้นำชุมชน, หัวหน้าครอบครัว, กลุ่มสตรี,เยาวชน, ปราชญ์, ผู้สูงอายุ | 11 เดือน |
|  | 2) กิจกรรมคนกับการดูแลทรัพยากรธรรมชาติและสิ่งแวดล้อมในภาคครัวเรือน | ผู้นำชุมชน, หัวหน้าครอบครัว, กลุ่มสตรี,เยาวชน, ปราชญ์, ผู้สูงอายุ | 12 เดือน |
|  | 3) กิจกรรมศิลปะการสร้างเครือข่ายเด็กและเยาวชน | เยาวชน, ผู้สูงอายุ | 15 วัน |
|  | 4) กิจกรรมศิลปะการสร้างความเข้มแข็งในภาคครัวเรือน และเครือข่ายครอบครัว | เด็ก, เยาวชน, ผู้สูงอายุ | 7 วัน |
| ชุดที่ 4 อยู่อย่างพอเพียง เลี้ยงชีพพอเหมาะ | ได้แก่กิจกรรม1) การอบรมแนวคิดจากพระราชดำรัสตามแนวทางปรัชญาเศรษฐกิจพอเพียง | ผู้นำชุมชน, หัวหน้าครอบครัว, กลุ่มสตรี,เยาวชน, ปราชญ์, ผู้สูงอายุ | 3 วัน |
|  | 2) กิจกรรมปลูกจิตสำนึกศิลปะการดำรงชีวิต | ผู้นำชุมชน, หัวหน้าครอบครัว, กลุ่มสตรี,เยาวชน, ปราชญ์, ผู้สูงอายุ | 7 วัน |
|  | 3) กิจกรรมศิลปะการดำเนินชีวิตอย่างเหมาะสม และสมดุลยภาพ | ผู้นำชุมชน, หัวหน้าครอบครัว, กลุ่มสตรี,เยาวชน, ปราชญ์, ผู้สูงอายุ | 12 เดือน |

|  |  |  |  |
| --- | --- | --- | --- |
| คุณลักษณะ | กิจกรรม | กลุ่มเป้าหมาย | ระยะเวลา |
|  | 4) กิจกรรมศิลปะภาวะความเป็นผู้นำกับจัดการความสัมพันธ์ระหว่างคนในครัวเรือน | ผู้นำชุมชน, หัวหน้าครอบครัว, กลุ่มสตรี,เยาวชน, ปราชญ์, ผู้สูงอายุ | 3 วัน |

 2.4 แบบประเมินความเหมาะสมของชุดกิจกรรม 4 ด้าน มีจำนวน 6 ข้อ โดยประเมินความคิดเห็น 5 ระดับได้แก่ มากที่สุด มาก ปานกลาง น้อย และน้อยที่สุด ผู้วิจัยได้กำหนดหลักเกณฑ์ให้คณะกรรมการประเมิน ดังนี้

 5 หมายถึง เหมาะสมมากที่สุด

 4 หมายถึง เหมาะสมมาก

 3 หมายถึง เหมาะสมปานกลาง

 2 หมายถึง เหมาะสมน้อย

 1 หมายถึง เหมาะสมน้อยที่สุด

|  |  |  |
| --- | --- | --- |
| รายการประเมิน | ระดับความเหมาะสม | หมายเหตุ |
| 1 | 2 | 3 | 4 | 5 |
| 1. ชุดกิจกรรมมีความชัดเจนและสามารถบรรลุความสำเร็จได้ |  |  |  |  |  |  |
| 2. เนื้อหาของกิจกรรมเหมาะสมกับคุณลักษณะของชุมชน |  |  |  |  |  |  |
| 3. รูปแบบชุดกิจกรรมีความเหมาะสมกับบริบทชุมชน |  |  |  |  |  |  |
| 4. เกิดประโยชน์ต่อตนเองและชุมชนส่วนร่วม |  |  |  |  |  |  |
| 5. การมีส่วนร่วมของชุมชนการสร้างความสัมพันธ์ที่ดีของคนในชุมชน |  |  |  |  |  |  |
| 6. เป็นกิจกรรมที่ส่งเสริมกระตุ้นให้เกิดการเรียนรู้และปฎิบัติ |  |  |  |  |  |  |

 นอกจากนี้ยังกำหนดเกณ์ให้คะแนนระดับความเหมาะสม (บุญชม ศรีสะอาด. 2549) ดังนี้

 ช่วงคะแนน ความหมาย

4.51-5.00 เหมาะสมมากที่สุด

 3.51-4.50 เหมาะสมมาก

 2.51-3.50 เหมาะสมปานกลาง

 1.51-2.50 เหมาะสมน้อย

 1.00-1.50 เหมาะสมน้อยที่สุด

 จากนั้นผู้วิจัยนำแบบประเมินความเหมาะสมชุดกิจกรรมไปให้ผู้เชี่ยวชาญ จำนวน 5 คนซึ่งประกอบด้วย

 1. ผศ.ดร.ธนวุฒิ ตั้งสอนบุญ ผู้อำนวยการสำนักบริการวิชาการ มหาวิทยาลัยราชภัฏบุรีรัมย์

 2. รศ.ดร.สมมาตร์ ผลเกิด รองอธิการบดีฝ่ายวิจัยและบริการวิชาการ มหาวิทยาลัยราชภัฏบุรีรัมย์

 3. ดร.ดุสิต ศรีโคตร ผู้อำนวยการกองทุนหลักประกันสุขภาพเขต 7 ขอนแก่น

 4. ดร.อาทิตย์ บำรุงเอื้อ นายกสมาคมนักนวัตกรรมเพื่อการพัฒนาท้องถิ่น และกรรมการนิตยสารทางอีศาน

 5. ดร.สุภศักดิ์ เมืองพรม นักวิชาการสาธารณะสุขชำนาญการ อำเภอเกษตรวิสัย จังหวัดร้อยเอ็ด

 ผลการประเมินความเหมาะสม ที่ผู้เชี่ยวชาญทั้ง 5 คนได้ประเมินตามแบบประเมินได้ผลการประเมินความเหมาะสมโดยภาพรวมของชุดกิจกรรมทั้ง 4 ชุดกิจกรรม มีความเหมาะสมมากที่สุด (ค่าเฉลี่ย 4.51) (ตารางที่ 4)

**ตารางที่ 4** ผลการประเมินความเหมาะสมชุดกิจกรรมการบริหารจัดการทรัพยากรธรรมชาติ

 และสิ่งแวดล้อมภาคครัวเรือน

|  |  |  |  |
| --- | --- | --- | --- |
| ชุดกิจกรรม |  | S.D. | ระดับความเหมาะสม |
| 1. ชุดกิจกรรมการขยันเลี้ยงชีพด้วยประกอบการงานดูแลคุ้มครองรักษาโภคทรัพย์  | 4.53 | 0.50 | มากที่สุด |
| 2. ชุดกิจกรรมการดูแลคุ้มครองรักษาโภคทรัพย์ | 4.40 | 0.48 | มาก |
| 3. ชุดกิจกรรมการมีศิลปะแห่งการคบหา  | 4.67 | 0.50 | มากที่สุด |
| 4. ชุดกิจกรรมการอยู่อย่างพอเพียง เลี้ยงชีพพอเหมาะ | 4.37 | 0.50 | มาก |
| ค่าเฉลี่ย | 4.51 | 0.50 | มากที่สุด |

ระยะเวลา ตั้งแต่ เดือนธันวาคม 2558 – กรกฎาคม 2559

**ตารางที่ 5** แผนการจัดกิจกรรม

|  |  |  |  |  |
| --- | --- | --- | --- | --- |
| กิจกรรม | กลุ่มเป้าหมาย | เครื่องมือ | ระยะเวลา | สิ่งที่จะได้รับ |
| 1. พัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือน2. สังเคราะห์ผลการศึกษา3. กำหนดกิจกรรมขับเคลื่อนปฏิสัมพันธ์ | พระสงฆ์นักวิชาการ ปราชญ์ ชาวบ้าน ผู้นำชุมชนผู้แทนชุมชน ครู ผู้ปกครอง เด็กและเยาวชน | การสนทนากลุ่ม, การสนทนา กลุ่มย่อย,การสัมภาษณ์แบบไม่มีโครงสร้างการสัมภาษณ์ เชิงลึก, การเสวนาทางวิชาการ, | ธันวาคม 2558 – กรกฎาคม 2559 | กิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือน วิธีการใหม่ในการดำเนินชีวิตกิจกรรมชุมชนที่หลากหลายสามารถปฏิบัติได้และเป็นที่ยอมรับ |

|  |  |  |  |  |
| --- | --- | --- | --- | --- |
| กิจกรรม | กลุ่มเป้าหมาย | เครื่องมือ | ระยะเวลา | สิ่งที่จะได้รับ |
|  |  | การสังเกตแบบมีส่วนร่วม,การเขียนบันทึก |  |  |

 ระยะที่ 3 การทดลองและประเมินผลการใช้รูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือน ว่ามีขั้นตอนและกิจกรรมใดที่สอดคล้องกันและกันและเป็นที่ยอมรับได้ในชุมชนพื้นที่อื่น

 3.1 กลุ่มเป้าหมาย เป็นกลุ่มเป้าหมายเจาะจงเลือกของชุมชนพื้นที่อื่น ที่มีคุณลักษณะเหมือนคล้ายกับกลุ่มเป้าหมายในระยะที่ 2 จำนวน 50 คน

 3.2 เครื่องมือในการเก็บรวบรวมข้อมูล ประกอบด้วย

 3.2.1 แบบบันทึกการสังเกต (Observation Form) ซึ่งจัดทำเพื่อสังเกตพฤติกรรมระหว่างร่วมกิจกรรม

 3.2.2 แบบสอบถาม แยกออกเป็น 2 ชุด คือ แบบสอบถามระหว่างทำกิจกรรม เป็นการเก็บข้อมูลที่มีความคิดเห็นต่อชุดกิจกรรม และแบบสอบถามหลังจากดำเนินกิจกรรมแล้วเพื่อประเมินการบริหารจัดการทรัพยากรธรรมชาติและสิ่งแวดล้อมภาคครัวเรือนว่าผู้เข้าร่วมกิจกรรมมีพฤติกรรมตามคุณลักษณะของหลักพุทธธรรมทิฏฐธัมมิกัตถประโยชน์ หรือหัวใจเศรษฐี "อุ อา กะ สะ ซึ่งเป็นแบบมาตราส่วนประมาณค่า (Rating Scale) 5 ระดับ มีประเด็นการประเมินตามคุณลักษณะหลักพุทธธรรมข้อหลักทิฏฐธัมมิกัตถประโยชน์ หรือหัวใจเศรษฐี "อุ อา กะ สะ 5 ประการ คือ (1) ขยันเลี้ยงชีพด้วยประกอบการงานดูแลคุ้มครองรักษาโภคทรัพย์ (2) ดูแลคุ้มครองรักษาโภคทรัพย์ (3) มีศิลปะแห่งการคบหา (4) อยู่อย่างพอเพียง เลี้ยงชีพพอเหมาะ

 3.2.3 ประเด็นการสัมภาษณ์ ซึ่งใช้สัมภาษณ์กลุ่มเป้าหมาย และผู้ที่ใกล้ชิดกลุ่มเป้าหมายเพื่อสะท้อนผลที่เกิดขึ้นจากการใช้ชุดกิจกรรม

 3.3 การรวบรวมข้อมูลการประเมินผล มีดังนี้

 3.3.1 เก็บรวบรวมข้อมูลระหว่างทำกิจกรรม

 3.3.1.1 การสังเกต (Observation Form) ผู้วิจัยได้ให้ผู้ช่วยนักวิจัย จำนวน 4 คน รับผิดชอบผู้เข้าร่วมกิจกรรม ช่วยบันทึกการสังเกตระหว่างดำเนินกิจกรรมว่าผู้ร่วมมีพฤติกรรมเป็นอย่างไร

 3.3.1.2 แบบสอบถามความพอใจของกลุ่มเป้าหมาย ที่เข้าร่วมกิจกรรมที่เป็นต่อชุดกิจกรรม จำนวน 25 คน

 3.3.2 เก็บรวบรวมข้อมูลหลังการทำกิจกรรม

 3.3.2.1 แบบสอบถามประเมินการบริหารจัดการทรัพยากรธรรมชาติและสิ่งแวดล้อมภาคครัวเรือนตามคุณลักษณะ ใช้เก็บรวบรวมข้อมูลจากกลุ่มเป้าหมาย หลังการการดำเนินกิจกรรมไปแล้วพฤติกรรมตามคุณลักษณะของการบริหารจัดการทรัพยากรธรรมชาติและสิ่งแวดล้อมภาคครัวเรือน 4 ด้าน ว่าเป็นอย่างไร โดยผู้ช่วยนักวิจัย

3.4ระยะเวลา ตั้งแต่ เดือนสิงหาคม – กันยายน 2559

**ตารางที่ 6** แผนดำเนินกิจกรรม

|  |  |  |  |  |
| --- | --- | --- | --- | --- |
| กิจกรรม | กลุ่มเป้าหมาย | เครื่องมือ | ระยะเวลา | สิ่งที่จะได้รับ |
| 1. ทดลองและประเมินผลการใช้รูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือนร่วมกับชุมชนพื้นที่อื่น2. ดำเนินกิจกรรมการเรียนรู้ร่วมกับชุมชนพื้นที่อื่น | พระสงฆ์ นักวิชาการ ปราชญ์ชาวบ้าน ผู้นำชุมชน ผู้แทนชุมชน ครูผู้ปกครอง เด็กและเยาวชน | การสังเกตแบบ มีส่วนร่วม การสัมภาษณ์ การสนทนากลุ่มการเขียนบันทึก | สิงหาคม – กันยายน 2559 | กิจกรรมขับเคลื่อนและการดำเนินกิจกรรมเรียนเรียนรู้ร่วมกับชุมชนอื่น พื้นที่อื่น |

 3.5 ปฏิทินการวิจัย

**ตารางที่ 7** ปฏิทินการดำเนินการวิจัย

|  |  |  |  |  |
| --- | --- | --- | --- | --- |
| ขั้นตอนการวิจัย | การดำเนินงาน | การรวบรวมข้อมูล | การวิเคราะห์ข้อมูล | ระยะเวลา |
| ขั้นตอนที่ 1ศึกษาประวัติการบริหารจัดการทรัพยากรธรรมชาติและสิ่งแวดล้อมในชุมชนบ้านฮ่องฮี  | เตรียมทีมงาน ประชุมเชิงปฏิบัติการลงพื้นที่เก็บข้อมูล | จัดเวทีชาวบ้านสำรวจความคิดเห็น สนทนากลุ่มย่อย สัมภาษณ์ | วิเคราะห์เนื้อหา | กันยายน – พฤศจิกายน 2558 |
| ขั้นตอนที่ 21. พัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือน 2. กำหนดกิจกรรมขับเคลื่อน | ประชุมเชิงปฏิบัติการสังเคราะห์ผลการศึกษาและกำหนดกิจกรรมขับเคลื่อน | การสอบถาม การสังเกตแบบ มีส่วนร่วม การสัมภาษณ์ การสนทนากลุ่ม การเขียนบันทึก | วิเคราะห์เนื้อหา | เดือนธันวาคม 2558 – กรกฎาคม 2559 |
| ขั้นตอนที่ 31. ทดลองและประเมินผลการใช้รูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือนกับชุมชนพื้นที่อื่น | ประชุมเชิงปฏิบัติการกำหนดกิจกรรมเรียนรู้ร่วม | การสอบถาม การสังเกตแบบ มีส่วนร่วมการสัมภาษณ์ การสนทนากลุ่ม  | วิเคราะห์เนื้อหา | เดือนสิงหาคม – กันยายน 2559 |
| ขั้นตอนการวิจัย | การดำเนินงาน | การรวบรวมข้อมูล | การวิเคราะห์ข้อมูล | ระยะเวลา |
| 2. ดำเนินกิจกรรมการเรียนรู้ร่วมกับชุมชนพื้นที่อื่น |  |  |  |  |

 3.6 การเก็บรวบรวมข้อมูล

 โดยแบ่งออกเป็น 3 ลักษณะ ได้แก่

 1. การศึกษาวิจัยเอกสารและทบทวนวรรณกรรมที่เกี่ยวข้อง (Documentary Research) โดยศึกษาจากหนังสือ บทความ วิทยานิพนธ์และข้อเขียนต่าง ๆ ตลอดจนงานวิจัยที่เกี่ยวข้องเพื่อกำหนดฐานคิดในการศึกษา

 2. การวิจัยเชิงคุณภาพ (Qualitative Research) เริ่มต้นจากการลงพื้นที่สำรวจชุมชน พหุลักษณ์ท้องถิ่นร่วมกับชุมชนและมีการสำรวจซ้ำหลายครั้งโดยผู้วิจัยและคณะผู้ช่วย ทำการเก็บรวบรวมข้อมูลจากการเปิดเวทีชาวบ้านสัมภาษณ์พระภิกษุ ปราชญ์ชาวบ้าน ผู้นำชุมชน นักวิชาการ ครู ผู้ปกครอง เด็กและเยาวชน ที่สำคัญคือใช้การสังเกตแบบมีส่วนร่วม การสัมภาษณ์เชิงลึก การสนทนากลุ่ม ทั้งยังใช้การวิจัยเชิงปริมาณ เพื่อกำหนดคุณลักษณะ ของกลุ่มเป้าหมาย ทั้งนี้ในการเก็บรวบรวมข้อมูลนั้น ผู้วิจัยได้เตรียมเทคนิคที่ใช้ในกระบวนการและพร้อมจะปรับเปลี่ยนเทคนิคที่ใช้ให้เหมาะสมกับสถานการณ์ที่เป็นจริงส่วนการเข้าถึงข้อมูลนั้น ผู้วิจัยจะเป็นผู้ดำเนินกระบวนการพร้อมด้วยคณะผู้ช่วยวิจัย ในขณะเดียวกันชุมชนในฐานะผู้ให้ข้อมูลแล้วชุมชนยังเป็นผู้ช่วยเก็บรวบรวมข้อมูลวิจัย ซึ่งข้อมูลที่ได้ทั้งหมดจะทำการเขียนบันทึกลงไว้ในกระดาษชาร์ต ซึ่งเป็นเครื่องมือในการเก็บข้อมูลหลังจากนั้นผู้วิจัยจะทำการถอดเนื้อหาที่ได้บันทึกไว้เป็นเอกสารทุกครั้งไป ดังนั้นข้อมูลที่ได้ จึงประกอบด้วย

 2.1 ข้อมูลจากการสำรวจชุมชน พหุลักษณ์ท้องถิ่น

 2.2 ข้อมูลจากเวทีชาวบ้าน

 2.3 ข้อมูลจากผู้รู้ (Key Success) ประวัติศาสตร์ท้องถิ่น ได้แก่พระภิกษุ ปราชญ์ชาวบ้าน ผู้นำชุมชน

 2.4 ข้อมูลจากเอกสารท้องถิ่น

 3. การวิจัยเชิงปฏิบัติการ (Action Research) ซึ่งมุ่งเน้นการวิจัยเชิงปฏิบัติการแบบมีส่วนร่วม (Participatory Action Research : PAR) โดยกระบวนการจัดกิจกรรมและกระบวนการสังเกตการณ์แบบมีส่วนร่วม (Observation)

 ดังนั้นหลังจากที่ผู้วิจัยได้ศึกษาข้อมูลประเด็นเนื้อหาและความสำคัญของเอกสารแล้ว ผู้วิจัยก็ได้ลงพื้นที่เพื่อศึกษาและเก็บข้อมูลจากพื้นที่จริง ผู้วิจัยได้ดำเนินการดังนี้

 1. การสัมภาษณ์ผู้วิจัยสัมภาษณ์เก็บข้อมูลภาคสนาม (Field Studies) คือ กลุ่มเป้าหมายในพื้นที่จริง จากนั้นนำข้อมูลที่ได้มาทำการวิเคราะห์ความต้องการและข้อคิดเห็นเพื่อให้ได้ข้อมูลที่จะนำไปเป็นประเด็นหรือแนวทางในการจัดการสนทนากลุ่มต่อไป

 2. การสนทนากลุ่มการสนทนากลุ่ม (Focus Groups) เป็นการนำประเด็นหรือแนวทางที่ได้จากการวิเคราะห์จากการสัมภาษณ์ของกลุ่มผู้ให้ข้อมูล มาดำเนินการสนทนากลุ่ม เพื่อให้ได้ข้อมูลที่ดีที่สุด โดยผ่านการมีปฏิสัมพันธ์ต่อกันของสมาชิกในวงสนทนา ซึ่งเน้นพลวัตรของกลุ่ม (Group Dynamics) ซึ่งถือว่าคนเราจะพูดหรือแสดงออกถึงความคิดเห็นอย่างเปิดเผยในกลุ่มหรือในที่สาธารณะก็ต่อเมื่อเขารู้สึกสบาย ๆ ภายใต้สภาพแวดล้อมที่คุ้นเคย (Stewart. and Sham Dasani. 1991 : 144) โดย

 2.1 สถานที่จัดสนทนา คือ สถานีเรียนรู้ศิลปะในชีวมณฑล ตำบลยางตลาด อำเภอยางตลาด จังหวัดกาฬสินธุ์

 2.2 ผู้ดำเนินการสนทนา (Moderator) คือ ผู้วิจัย

 2.3 การเลือกสมาชิกสนทนา เลือกผู้สนทนาโดยยึดจุดมุ่งหมายของ การวิจัยเป็นหลัก (Purposeful Sampling) โดยเลือกจากกลุ่มคนและครอบครัวเป็นผู้ให้ข้อมูล ได้แก่ พระสงฆ์ จำนวน 5 รูป นักวิชาการ จำนวน 10 คน ปราชญ์ชาวบ้าน จำนวน 10 คน ผู้นำชุมชน จำนวน 10 คน ผู้แทนชุมชน จำนวน 45 คน เด็กและเยาวชน จำนวน 20 คน ในชุมชนตำบลยางตลาด อำเภอยางตลาด จังหวัดกาฬสินธุ์ โดยเลือกจากการสัมภาษณ์และเลือกจากการแนะนำต่อ ๆ กันไป โดยผู้วิจัยไปถามประชากรในแต่ละกลุ่มคนใดคนหนึ่ง หรือที่เรียกว่า การเรียนรู้และเข้าถึงชุมชนด้วยการอ้างอิงต่อเนื่องปากต่อปาก ( Snowball Sampling Technique) (วิรัตน์ คำศรีจันทร์. 2554 : 21 - 22) เช่น ถามว่า “ใครมีความรู้ความเชี่ยวชาญเรื่องหมอเป่าในหมู่บ้านนี้บ้าง” เมื่อได้ชื่อคนหนึ่งมา ก็ตามไปถามคนนั้นแบบเดียวกัน ต่อ ๆ ไปเรื่อย ๆ โดยวิธีนี้ที่ได้มาจะมีจำนวนมากขึ้นเรื่อย ๆ ในจำนวนนี้คนที่ถูกคนอื่นเอ่ยชื่อมากที่สุดจะได้รับการคัดเลือกร่วมในการสนทนากลุ่ม ซึ่งเป็นแหล่งข้อมูลที่ดีที่สุด โดยจุดมุ่งหมายที่เลือกตัวแทนแบบนี้ เพื่อให้ได้ตัวแทนที่สามารถให้ความรู้หรือข้อมูลได้มากที่สุด

 2.4 การติดต่อกับผู้ประสานงาน การติดต่อประสานงานกับผู้นำชุมชนและกลุ่มคนและครอบครัวเป็นผู้ให้ข้อมูลชุมชนตำบลยางตลาด อำเภอยางตลาด จังหวัดกาฬสินธุ์เพื่อขอความอนุเคราะห์ในการเข้าร่วมในการจัดการสนทนากลุ่ม พร้อมแจ้งวันและเวลา พร้อมสถานที่ให้ผู้เข้าร่วมการสนทนากลุ่มทุกคนให้ทราบล่วงหน้า

 2.5 การจัดที่นั่งสนทนากลุ่ม ให้นั่งล้อมวงไม่ห่างกันมากนัก ผู้วิจัยนั่งอยู่หัวกลุ่มเพื่อให้ได้ยินการพูดคุยอย่างทั่วถึงและสามารถแสดงความคิดเห็นให้กับผู้อื่นได้รับฟังอย่างชัดเจนอันจะนำมาซึ่งการสื่อสารที่มีความถูกต้องชัดเจนและยังก่อให้เกิดความสัมพันธ์อันดีระหว่างผู้สนทนาและบุคคลในวงสนทนา

 2.6 การเริ่มสนทนาในช่วงแรกของการสนทนา ผู้ดำเนินการสนทนา เริ่มจากการแนะนำตนเองและทีมงาน (ผู้บันทึกข้อมูล ผู้ประสานและบริการทั่วไป) โดยพยายามสร้างบรรยากาศที่เป็นกันเอง จัดเตรียมอุปกรณ์ (กระดาษ ดินสอ ปากกา เครื่องบันทึกเสียง) ที่ใช้ในการสนทนากลุ่มให้พร้อม หลังจากนั้นจึงดำเนินตามขั้นตอน ต่อไป

 2.6.1 อธิบายถึงวัตถุประสงค์และจุดมุ่งหมายในการสนทนากลุ่ม

 2.6.2 เกริ่นนำด้วยคำถามอุ่นเครื่องเพื่อสร้างบรรยากาศผ่อนคลายเป็นกันเอง

 2.6.3 เมื่อผู้เข้าร่วมสนทนากลุ่มเริ่มมีความคุ้นเคยกัน จึงเริ่มคำถามซึ่งได้จากการวิเคราะห์การสัมภาษณ์ เพื่อเป็นแนวทางประเด็นในการสนทนา

 นอกจากประเด็นข้อคำถามเหล่านี้ ในการสนทนาจะเกิดข้อคำถามที่เกิดขึ้นระหว่างการสนทนา ผู้ดำเนินการสนทนาจะใช้ประเด็นคำถามเหล่านี้ซักถามเพื่อให้ได้รายละเอียดของประเด็นนั้น ๆ มากขึ้น การยุติการสนทนากลุ่ม ขอให้สมาชิกแต่ละคนสรุปสิ่งที่ได้พูดและเพิ่มเติมข้อมูล ความคิดเห็นของตน โดยผู้ดำเนินการสนทนากลุ่มอาจเป็นผู้เริ่มต้นสรุปก่อนก็ได้ แล้วจึงให้สมาชิกร่วมกันเพิ่มเติม การสรุปเป็นการทำความเข้าใจสาระสำคัญของข้อมูลให้ตรงกันและปรับแก้ในประเด็นที่อาจเข้าใจผิดและจากการดำเนินการสนทนากลุ่มดังกล่าวจะทำให้ได้หัวข้อหรือเรื่องที่จะนำมาใช้ในการจัดกิจกรรมเพื่อจัดการเรียนรู้ของเด็กและเยาวชนในฐานการเรียนรู้ต่อไป

 3. เวทียืนยันความน่าเชื่อถือของข้อมูลจัดเวทียืนยันความน่าเชื่อถือของข้อมูล เพื่อยืนยันความน่าเชื่อถือของข้อมูลทั้งหมดในการวิจัยในครั้งนี้ โดยใช้รูปแบบการตรวจสอบแบบสามเส้า (Triangulation) เป็นรูปแบบการเปรียบเทียบข้อค้นพบเพื่อยืนยันความน่าเชื่อถือ ซึ่งประกอบด้วยบุคคลต่าง ๆ ที่ไม่ใช่ผู้วิจัยได้ร่วมกันนำไปปรับปรุง แก้ไข เพิ่มเติมส่วนที่บกพร่องให้มีความถูกต้อง สมบูรณ์ยิ่งขึ้นทำการทบทวนข้อค้นพบ (Review Triangulation) ทั้งด้านความแม่นยำ (Accuracy) ความสมบูรณ์ (Completeness) ความเป็นธรรม (Fairness) และความน่าเชื่อถือ (Credibility) (สุภางค์ จันทวานิช. 2549 : 45)

**ตารางที่ 8** เครื่องมือและเทคนิคที่ใช้ในการวิจัย

|  |  |
| --- | --- |
| เครื่องมือและเทคนิค | วัตถุประสงค์ |
| การจัดเวทีชุมชน เสวนาวางแผน ปฏิบัติ อย่างมีส่วนร่วม | ให้ชุมชนมีส่วนร่วมด้านการวางแผนการจัดการและสร้างขีดความสามารถในการคิด วางแผน ปฏิบัติให้ชุมชนตระหนักถึงความเชื่อมโยงระหว่างแผนกับปฏิบัติการ |
| การจัดกระบวนการ การเรียนรู้อย่างมีส่วนร่วม | มุ่งเน้นกระบวนการมีส่วนร่วมโดยตรงของชุมชนในพื้นที่ด้วยการเรียนรู้ปฏิบัติการโปร่งใสสร้างความหลากหลายในกระบวนการเรียนรู้ร่วมกันระหว่างชุมชนกับผู้วิจัยส่งผ่านความรู้ด้วยกระบวนการ |
| การประชุมแบบมีส่วนร่วมอย่างพึงพอใจAppreciative Influence Control (AIC) | สร้างความพึงพอใจให้ผู้มีส่วนร่วมเวทีตระหนักถึงการมุ่งสู่เป้าหมายเดียวกันสามารถใช้ติดตามเพื่อให้บรรลุเป้าหมายในการร่วมมือ |
| Time Line เส้นบอกเวลาเรื่องราวเหตุการณ์สถานการณ์ ประวัติศาสตร์ชุมชน | ใช้เป็นเครื่องมือวิเคราะห์เหตุการณ์ สถานการณ์ ปรากฏการณ์ทางสังคมในชุมชนเพื่อต้องการแสวงหาบุคคลที่ให้ข้อมูล เหตุการณ์ในระยะหนึ่ง ๆ เข้าใจอดีตถึงปัจจุบัน |

 3.7 การวิเคราะห์ข้อมูล ให้เป็นระยะ

 การวิเคราะห์ข้อมูลในการวิจัยครั้งนี้ ใช้วิธีวิเคราะห์แบบการวิเคราะห์เชิงเนื้อหา (Content Analysis) ซึ่งได้จากการศึกษาเอกสาร (Documentary) แผนที่เดินดินชุมชน การศึกษารายกรณี (Case Study) การสังเกตอย่างมีส่วนร่วม (Participant Observation) การสัมภาษณ์ เชิงลึก (In - depth Interview) การสนทนากลุ่ม (Focus Group) การประชุมเชิงปฏิบัติการ (Workshop) การเขียนบันทึก (Journal) แล้วนำมาวิเคราะห์ สังเคราะห์และนำเสนอเชิงพรรณนา เป็นการวิเคราะห์ทั้งในระหว่างการเก็บข้อมูลและหลังการเก็บข้อมูลโดยการจัดระเบียบข้อมูล (Data Organizing) คือ นำข้อมูลที่ได้จากการศึกษา มาจำแนกตามประเภทและจัดกลุ่มข้อมูลที่ได้โดยการเชื่อมโยงข้อมูลกับแนวคิด ทฤษฎีที่เกี่ยวข้องเพื่ออธิบายผลการศึกษาซึ่งอยู่ในรูปการพรรณนา

 ข้อมูลที่ได้จากการเก็บรวบรวมข้อมูล ในการวิจัยครั้งนี้ มีทั้งข้อมูลเชิงปริมาณและข้อมูลเชิงคุณภาพได้มีการตรวจสอบความน่าเชื่อถือของข้อมูลนำข้อมูลมาวิเคราะห์ดังนี้

 1. การวิเคราะห์ข้อมูลเชิงปริมาณการวิเคราะห์ข้อมูล ผู้วิจัยได้ใช้โปรแกรมคอมพิวเตอร์สำเร็จรูป โดยวิเคราะห์ข้อมูลโดยวิเคราะห์ระดับความต้องการ การพัฒนารูปแบบการบริหารจัดการทรัพยากรธรรมชาติและสิ่งแวดล้อมโดยใช้ศิลปะในชีวมณฑลภาคครัวเรือน สถิติที่ใช้ได้แก่ ค่าเฉลี่ย () ค่าส่วนเบี่ยงเบนมาตรฐาน (S.D.)

 2. การวิเคราะห์ข้อมูลเชิงคุณภาพ จากการสัมภาษณ์และการสนทนากลุ่ม ด้วยการวิเคราะห์เนื้อหา (Content Analysis) และวิเคราะห์สรุปอุปนัยโดยมีการจัดกระทำข้อมูลเชิงคุณภาพดังนี้

 2.1 นำข้อมูลมาจัดกลุ่มตามวัตถุประสงค์ของการวิจัย

 2.2 นำข้อมูลมาจัดแบ่งกลุ่มย่อยตามลักษณะของข้อมูลในแต่ละประเภท

 2.3 การอ่านทบทวนข้อมูลที่ได้จัดระเบียบไว้อีกครั้งหนึ่งเพื่อคัดเลือกข้อความที่มีความหมายตรงประเด็นกับเรื่องที่ต้องการวิเคราะห์ พร้อมกับตั้งชื่อกำกับข้อความ

 2.4 การแสดงข้อมูลนำข้อมูลย่อยกลุ่มต่าง ๆ ที่มีความหมายสัมพันธ์กันเข้ามารวมกันตามประเด็นหัวข้อการวิเคราะห์ เพื่อบรรยายเรื่องราวที่มีความหมาย เพื่อนำไปสู่คำตอบในการวิจัย

**ความเป็นนวัตกรรม**

 ศิลปะในชีวมณฑลภาคครัวเรือน หรือการพัฒนารูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือนโดยใช้ศิลปะในชีวมณฑลภาคครัวเรือน เป็นกระบวนการคิดใหม่ของคนกลุ่มหนึ่งในการใช้ดำเนินชีวิต เป็นนวัตกรรมทางสังคม มุ่งสู่การมีส่วนร่วมมีจิตสำนึกรับผิดชอบ เรื่องทรัพยากรธรรมชาติและสิ่งแวดล้อม โดยนำหลักปรัชญาของเศรษฐกิจพอเพียงมาใช้ในการดำเนินชีวิต เพื่อเป็นต้นแบบของสังคมที่เป็นมิตรกับสิ่งแวดล้อมผ่านระบบการเชื่อมโยงกับวิถีชีวิต เกิดความตระหนักว่าทรัพยากรธรรมชาติและสิ่งแวดล้อม เกื้อกูลต่อการอยู่รอดโดยอยู่บนฐานหลักปรัชญาของเศรษฐกิจพอเพียงที่กลุ่มคนรู้จักพอประมาณ มีเหตุ และภูมิคุ้มกันต่อการเปลี่ยนแปลงอย่างมรความรู้คู่คุณธรรม บนหลักพุทธธรรมทิฏฐธัมมิกัตถประโยชน์ หรือของหัวใจเศรษฐี ที่เป็นไปเพื่อประโยชน์ในปัจจุบัน อันอำนวยประโยชน์สุขขั้นต้น เพื่อประโยชน์สุขสามัญที่มองเห็นกันในชาตินี้ ที่คนทั่วไปปรารถนา มี ทรัพย์ ยศ เกียรติ ไมตรี

**ฐานคิดนวัตกรรม**

 ในการออกแบบนวัตกรรมการพัฒนารูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือนโดยใช้ศิลปะในชีวมณฑลภาคครัวเรือน ได้ใช้แนวคิดของแผนพัฒนาเศรษฐกิจและสังคมแห่งชาติ ฉบับที่ 11 และหลักธรรมทิฏฐธัมมิกัตถประโยชน์ หรือของหัวใจเศรษฐีในการพัฒนาชุมชน โดยมีฐานคิด คือ“ศิลปะแห่งชีวิตที่สดใส สร้างสิ่งแวดล้อมใหม่ในชีวมณฑล”